ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

...ซามูไร บอนด์.
..l...มีนิติบุคคลอยู่ 2 กลุ่ม ที่ศูนย์อำนวยการแก้ไขสถานการณ์ฉุกเฉิน (ศอฉ.) โฟกัส คือ กลุ่มชินวัตร และกลุ่มธุรกิจของ ชาญชัย รวยรุ่งเรือง หรือ เหยียนปิน คนที่เคยถูกมองว่ามีคอนเนกชันสุดยอดทั้งกับ พ.ต.ท.ทักษิณ ชินวัตร และรัฐบาลพรรคคอมมิวนิสต์จีน
...l...บริษัทของเหยียนปินที่ถูกสอบเส้นทางเดินเงิน คือ บริษัท รวยชัย อินเตอร์เนชั่นแนล และบริษัท รวยชัย เมอร์แชนไดส์ ซึ่งทั้งสองบริษัทมีที่ตั้งที่เดียวกันคือ อาคารสราญใจแมนชั่น สุขุมวิท ซอย 6 เมื่อติดต่อสอบถามไป ทางเจ้าหน้าที่ของบริษัทบอกว่าเหยียนปินไม่ได้เดินทางมาเมืองไทยหลายปีแล้ว
...l...ในงบการเงินของบริษัท รวยชัย อินเตอร์ฯ แม้จะขาดทุนสะสมติดต่อกัน แต่พบมี “สินทรัพย์” คือ เงินให้กู้ยืมและลงทุนระยะยาว 212 ล้านบาท ไปลงทุนในบริษัท วันเดอร์แลนด์ แอดเวนเจอร์ ปาร์ค 140 ล้านบาท บริษัท รวยชัย เมอร์แชนไดส์ 42.7 ล้านบาท และบริษัท เหมืองแร่โปแตชอาเซียน อีก 30 ล้านบาท ขณะเดียวกันบริษัท รวยชัย อินเตอร์ฯ ยังมี “หนี้สิน” จากการกู้ยืมในบุคคลหรือกิจการที่เกี่ยวข้องกัน 295 ล้านบาท ซึ่งมีการลงในหมายเหตุงบการเงินว่าจะใช้คืนต่อเมื่อบริษัทมีทุนเพียงพอ “โดยไม่มีการคิดผลตอบแทนใดๆ”
...l...บริษัท วันเดอร์แลนด์ฯ ขาดทุนประมาณ 18 ล้านบาท และน่าจะไม่ได้ทำธุรกิจในช่วง 4 ปีที่ผ่านมา เช่นเดียวกับบริษัท รวยชัย เมอร์แชนไดส์ จดทะเบียนเป็นผู้ส่งออกสินค้าเกษตร ขาดทุนเช่นเดียวกัน และเป็นบริษัทเปล่าๆ ไม่มีการทำธุรกิจมาหลายปี